text: Skjót hjálp er dupult hjálp
text: #000000
text: Heilsuverkið boðaði í farnu viku frá, at tað bert er ein bíðilisti til barna- og ungdómspsykiatriina, og at bíðitíðin nú er 24 mánaðir. Land og kommunur, saman við okkum øllum, mugu nú taka hesa avbjóðing í størsta álvara. Øll, ið tørva hjálp, hava rætt til skjóta hjálp, sum heildarætlanin frá 2018 um sálarliga heilsu í Føroyum gjørdi vart við. Men hví verður heildarætlanin ikki tikin í størri álvara og til fulnar sett í verk?
text: #000001
text: Hóast øll eru samd um, at bíðilistin til barna- og ungdómspsykiatriina skal vera rættvísur, so er ilt at gera upp, hvat er bráðfeingis. Tí eitt pláss á bíðilista til hjálp um 24 mánaðir kann seta varandi mein í barnasinnini og harvið ávirka alla familjuna og nærumhvørvið.
text: #000002
text: Hóast Heilsuverkið viðurkennir, at bíðitíðin setur foreldur undir trýst, so vil depilsleiðari í familjudeplinum í Heilsuverkinum vera við, at bara heilt, heilt fá børn og ung á bíðilistanum eru í bráðfeingisstøðu.
text: #000003
text: Hagtøl úr heildarætlanini frá 2018 avdúkaðu, at alt fleiri ung, sum eru millum 15 og 24 ár, fáa heilivág fyri tunglyndi. Umframt hetta vísti Almannaverkið á sálarligar líðingar, sum størstu orsøkina til óarbeiðsføri hjá ungum føroyingum. Sernám vísti á, at ein vaksandi bólkur av børnum og ungum megna ikki skúlan vegna sálarligar avbjóðingar, aloftast angist. Somuleiðis varð víst á skrásetingar hjá heilsufrøðingum, at umleið fjórði hvør næmingur í fólkaskúlanum livir við trupulleikum ella avbjóðingum, ið kundu ávirka teirra sálarligu heilsu.
text: #000004
text: Heildarætlanin vísti eisini, at enn eru áhaldandi avbjóðingarnar við støðugt vaksandi ávísingum til barna- og ungdómspsykiatriina. Á bíðilistanum standa í dag 281 børn og ung. Higartil í ár hava tey fingið 311 ávísingar. Við hesi gongdini verða, við tølum úr Degi og viku, við árslok 470 børn ávíst bara í 2023.
text: #000005
text: Ikki allur mistrivnaður hoyrir heima í psykiatriini
text: #000006
text: Avbjóðingin við bíðilistanum eigur at verða loyst á bráðfeingis grundarlagi, har vit samstundis hyggja eftir, hvussu okkara skipanir eru settar saman, og hvussu vit í alt størri mun kunnu fyribyrgja mistrivnað. Øll, ið hava tørv á psykiatriskari viðgerð, hava rætt til hana og eiga ikki at bíða. Tó eru tað ikki allar avbjóðingar, ið eru psykiatriskar, og eiga hesar tí at verða loystar á annan hátt.
text: #000007
text: Tá ið ein so stórur partur av okkara børnum og ungum verða ávíst til psykiatriina, er neyðugt at hyggja eftir samfelagsligum og bygnaðarligum skeivleikum. Tað eigur til dømis ikki at vera neyðugt við einari psykiatriskari diagnosu fyri at fáa hjálp, tá ið eitt barn mistrívist í skúla, á dagstovni, heima ella á annan hátt. Hendan hjálpin má kunna gevast og verða tøk uttan útgreinan og diagnosu.
text: #000008
text: Hetta samsvarar eisini við framsøknu málini og tey seks átøkini, sum arbeiðsbólkurin í 2018 setti fram í heildarætlanina fyri sálarliga heilsu í Føroyum. Heildarætlanin vísur eitt nú á, at tað bæði er ein samfelagsligur og fíggjarligur fyrimunur at gera íløgur so tíðliga sum gjørligt í mennandi og fyribyrgjandi skipanir fyri børn og ung. Samstundis kann tað bæði vera skaðiligt og fíggjarliga óskynsamt, um bíðað verður ov leingi við at veita nøktandi hjálp.
text: #000009
text: Góð sálarheilsa er ein avgerandi fyritreyt fyri menning og læring hjá børnum og ungum, fyri útbúgving og seinni at fáa fótafestið á arbeiðsmarknaðinum. Tí er týdningarmikið, at vit gera nakað munagott fyri at lyfta sálarligu heilsuna hjá børnum og ungum, sum ikki trívast.
text: #000010
text: Trupult er tó at fáa eygað á breiða, stóra og álvarsama ynski hjá arbeiðsbólkinum í samfelagnum í dag.
text: #000011
text: Grein 7 í brekrættindasáttmálanum um børn, ið bera brek, sigur, at Føroyar skulu taka øll neyðug stig fyri at tryggja, at børn, ið bera brek, til fulnar kunnu njóta øll mannarættindi og grundleggjandi frælsi javnbjóðis øðrum børnum. Í øllum atgerðum, sum víkja at børnum, ið bera brek, skal tað „barnsins besta” vera hitt fremsta atlitið.
text: #000013
text: Yvirlýsingin í vár frá MEGD og øllum 24 limafeløgunum gjørdi harumframt vart við, at tað enn „eru viðurskifti og umstøður í Føroyum, ið beinleiðis og áhaldandi føra við sær, at rættindi hjá fleiri børnum og ungum, ið bera brek, ikki verða vird.”
text: #000014
text: Bíðilistarnir til barna- og ungdómspsykiatriina eru eitt ítøkilig dømi um hetta. Yvirlýsingin vísir eisini grundleggjandi tørvin á at hoyra og taka viðkomandi áhugafeløg upp á ráð, soleiðis at ítøkiligar avbjóðingar og virðiligar og munagóðar loysnir kunnu finnast. Tí sagt verður, at skjót hjálp er dupult hjálp.
text: #000015
text: Fríggjadagin 29. septembur verður bjóðað til almenna móttøku í samband við at Rasmus Patursson eftir 38 ár gevst sum leiðari á Sólteigi og Eysturstræti. Rasmus hevur verið leiðari øll árini, líka síðani búfelagsskapirnir vórðu settir á stovn.
text: #000016
text: Royndarskipanin við ókeypis sálarfrøðihjálp til ung millum 15-35 ár, sum byrjaði á vári 2021, endar 31. oktobur 2023. Margit Stórá, landsstýriskvinna í heilsumálum, sigur 15. septembur í aftursvari til §52a fyrispurning, at enn er ikki gjørt av, hvussu tilboðið skal skipast frameftir.
text: #000019
text: Skipanin við ókeypis sálarfrøðihjálp er eitt av 39 ítøkiligum tilmælum í heildarætlanini fyri sálarliga heilsu í Føroyum, sum kom út í 2018, og Sinnisbati fegnast um, at tilboðið endiliga gjørdist veruleiki í 2021. Tað er tí eisini okkara vón, at hetta er ein skipan, sum er komin fyri at vera. Samstundis vóna vit, at vit fara at síggja ein størri vilja frá politisku skipanini á komandi fíggjarlóg – og framyvir – um at veruliga raðfesta sálarheilsuøkið. Hóast heildarætlanin kom út í 2018, er alt ov lítið hent á økinum hesi fimm árini.
text: #000020
text: Heilsutrygd hevur eftirmett skipanina um ókeypis sálarfrøðihjálp, og vísir eftirmetingin, at nógv ung hava fingið hjálp ígjøgnum skipanina, og at tørvur er á eini tílíkari skipan. Tað hava verið umleið 1.770 ávísingar til skipanina og samanlagt eru umleið 12.200 viðtalur framdar. Eisini hevur tað víst seg, at skipanin hevur verið munandi dýrari enn upprunaliga mett.
text: #000021
text: Tað er eingin loyna, at nógv trýst hevur verið á skipanini, tí 30. juni í 2022, tá árið var hálvrunnið, komu boð frá Heilsutrygd um, at játtanin fyri 2022 var uppi. Steðgur kom í skipanina, og fleiri vóru noydd at avbróta sína viðgerð og avlýsa viðtalutíðir, sum tey møguliga høvdu bíðað eftir í fleiri vikur ella mánaðar – tí bíðilistarnir hjá sálarfrøðingum eisini gjørdust longri, tá skipanin fór í gongd.
text: #000022
text: Tað er umráðandi, at tilboðið heldur fram, og at tey, ið hava tørv á viðgerð, fáa viðgerð. Tað er enn dýrari fyri samfelagið, og okkum øll, um eingin hjálp er tøk.
text: #000023
text: Ein orsøk til stóra trýstið á royndarskipanini kann eisini vera, at vit hava ov fá tilboð í Føroyum til ung, ið stríðast við eitthvørt, og at tilboðini eru øgiliga smøl samanborið við onnur lond. Skipanin við ókeypis sálarfrøðihjálp er millum einastu tilboð, ung kunnu brúka,
text: #000024
text: um tey hava ilt í sálini. Øll menniskju eru ymisk, og tí riggar sama loysn ikki til øll. Neyðugt er við fleiri fjølbroyttum tilboðum til tann ymiska tørvin, sum er. Við at hava ymisk tilboð kunnu vit eisini lofta fleiri, áðrenn tey gerast so illa fyri, at tey eru viðgerðarkrevjandi.
text: #000025
text: Á altjóða sálarheilsudegnum 10. oktobur í ár fer Sinnisbati at viðgera júst hetta – hvussu vit kunnu fyribyrgja mistrivnaði ímillum ung við at m.a hava fleiri lágottartilboð og lættatkomuliga hjálp.
text: #000026
text: Nýggjur leiðari á Sólteigi og Eysturstræti
text: #000027
text: Andrias Hansen tekur við eftir Rasmus Patursson, sum nú leggur frá sær vegna aldur, eftir at hava verið leiðari á sjálvsognarstovninum síðan 1.apríl 1985.
text: #000028
text: Andrias er 50 ára gamal, útbúgvin ergoterapeutur, og hevur drúgvar royndir innan psykiatriska økið, har hann hevur starvast í 20 ár. Andreas hevur leiðsluroyndir frá ergoterapiini á Psykiatriska deplinum, og hevur starvast bæði á stongdari og opnari deild, í sosialpsykatriini og nú seinastu árini í Fountainhúsinum.
text: #000029
text: Andreas hevur eisini starvast á ymsum stovnum í Danmark, áðrenn hann kom heim aftur til Føroya í 2009 og fór á Psykiatriska Depilin at arbeiða.
text: #000030
text: Andrias byrjar í starvinum 1. oktober 2023.
text: #000031
text: Sinnisbati ynskir Andriasi blíðan byr í starvinum, og takkar Rasmus Patursson fyri sítt góða og drúgva arbeiði sum leiðari á sjálvsognarstovninum.
text: #000032
text: Ert tú millum 18-35 ár og avvarðandi til ein, sum hevur sálarsjúku? So er avvarðandibólkurin hjá Sinnisbata møguliga fyri teg
text: #000033
text: Einasta treyt fyri at luttaka í bólkinum er, at tú ert ímillum 18-35 ár, og ert avvarðandi til ein, ið hevur sálarsjúku.
text: #000037
text: Eitt gjald á 300 kr. er fyri at luttaka, sum dekkar kostnaða fyri kaffi o.a. Tilmeldingin fer fram við at skriva ein teldupost til Sinnisbati@Sinnisbati.fo við navni og telefonnummari.
text: #000039
text: Einans starvsfólk hjá Sinnisbata og bólkaleiðari síggja tína tilmelding. Við at melda teg til, loyvir tú Sinnisbata og bólkaleiðara at seta seg í samband við teg viðvíkjandi luttøku.
text: #000040
text: Øll eru vælkomin at venda sær til Sinnisbata við spurningum á telduposti ella við at ringja á 597913.
text: #000041
text: Avvarðandibólkarn​i​r hjá Sinnisbata er​u​ bólkar, har umleið 6-10 avvarðandi møtast.
text: #000042
text: Felags fyri avvarðandi kann vera, at tey eisini verða rakt, tá ein í familjuni gerst sjúkur. Familjustøðan broytist. Nógv kenna seg ørkymlaði og ráðaleys, og vita kanska ikki, hvussu tey skulu bera seg at.
text: #000043
text: Bólkurin byrjar 26. Septembur, ella tá fullteknað er. Luttakarar møtast 8 ferðir saman við bólkaleiðara, týsdagar millum kl. 16.00-18.00 í hølum í Tórshavn. Pláss er fyri 8 luttakandi í bólkinum.
text: #000046
text: Einasta treyt fyri at luttaka í bólkinum er, at tú ert mannfólk yvir 18 ár, og ert avvarðandi til ein, ið hevur sálarsjúku.
text: #000048
text: Summarskeið – samband við náttúruna, teg sjálvan og hvønn annan
text: #000049
text: Í samstarv við VÁRNATÚR fer Sinnisbati undir eitt nýtt skeið í summar 2023 til øll, ið eru 18 ár og eldri, ið ynskja at styrkja sambandið við náttúruna, seg sjálvan og hvønn annan. Skeiðið er væl egnað til tín, ið upplivir kropsligt óbehag og tankameldur, og sum ynskir sterkari kropstilvitan.
text: #000050
text: Skeiðið fevnir um tveir samanhangandi dagar, og verður í døgunum 17-18. juli (frá kl. 09.00-17.00 dagin eftir). Skeiðið verður hildið í skótadeplinum í Havnardali, og gist verður í shelters, so tú kemur nærri at náttúruni. pláss er fyri 12 luttakandi.
text: #000051
text: Endamálið við skeiðnum er at styrkja kropsligu, sálarligu og sosialu heilsuna hjá tí einstaka. Tað snýr seg í stuttum um at fáa eina størri fatan av, hvussu vit sum menniskju ávirkast av okkara umstøðum, og hvussu vit við sterkari kropstilvitan kunnu læra støðuna í kroppinum betur at kenna, og harvið egnan tørv og møguleikar. Hættir innan psykomotoriska terapi og náttúruterapi verða brúktir á skeiðnum, ið millum annað taka støði í einari eksistentialistiskari og kropsfænomenologiskari tilgongd, samt vísindaligari vitan sum eitt nú kognitiv terapi, gestalt terapi og narrativ terapi.
text: #000052
text: – Pilates við Armgarð Mortensen
text: #000057
text: Ein mánað áðrenn skeiðið, fáa øll luttakandi eina einstaklinga samrøðu á 30 minuttir, har luttakandi kunnu hoyra meira um skeiðið, og sjálvi kunnu greiða frá, hvat tey ynskja at fáa burturúr skeiðnum.
text: #000058
text: Ynskir tú at vita meira um innihaldið á skeiðnum, so kanst tú fara inn á heimasíðuna , og trýsta á TILFAR. Her fært tú atgongd til eitt vælkomubræv, ið greiðir nærri frá gongdini.
text: #000059
text: Tað er Vár Næs, sum eigur og rekur VÁRNATÚR. Vár er útbúgvin psykomotoriskur terapeutur og náttúruterapeutur, og arbeiðir dagliga við recovery og endurmenning í Keypmannhavn.
text: #000060
text: Kjarnuarbeiðið hjá VÁRNATÚR er at arbeiða við psykomotorisku hugtøkunum kropsupplivilsi og kropstilvitan. Dentur er lagdur á hjálp til sjálvhjálp, og ígjøgnum kropsligar upplivingar í náttúruni at styrkja kropstilvitanina. Endamálið er at styrkja evnini hjá tí einstaka at megna gerandisdagin og fáa eitt virðiligt lív út frá egnum ynskjum og dreymum.
text: #000061
text: Tilmeldingin fer fram við at skriva ein teldupost til .
text: #000062
text: Kostnaður: Tað kostar 300 kr. at luttaka, og íroknað prísinum eru 4 máltíðir (morgunmatur, miðmálar og døgurði), gisting, undirvísing, live tónleikur, venjingar og tilfar.
text: #000063
text: Freistin at melda seg til skeiðið er tann 1. juli.
text: #000064
text: Øll eru vælkomin at venda sær til Sinnisbata við spurningum á telduposti ella við at ringja á 597913. Ella við at venda sær beinleiðis til Vár á .
text: #000065
text: Ávísing ella diagnosa er ikki neyðug fyri at luttaka í bólkum og skeiðum hjá Sinnisbata. Tilboðið er eins væl ætlað at virka fyribyrgjandi.
text: #000066
text: Sinnisbati vil fyrst og fremst takka Frihedsbrevet og KVF fyri at varpa ljós á sjálvmorð. Sendingin ‘Nert ikki við’ hjá KVF og poddurin ‘Eitt ættarlið í pínu’ hjá Frihedsbrevet hava seinasta mánaðin varpað ljós á evnið. Hetta er eitt sera eymt og tungt evni at tosa um, men tað ger ikki evnið minni umráðandi.
text: #000067
text: Í báðum sendingunum kemur fram, at tað er tørvur á at tosa meir um evnið og at neyðugt er við hjálp og tilboðum til tey, ið eru sjálvmorðshótt. Eisini kemur fram, at tørvur er á meiri hjálp og tilboðum til avvarðandi. Hetta er ein støða, sum eingin eigur at standa einsamallur í – hvørki tann rakti ella tey avvarðandi hjá tí sjálvmorshótta.
text: #000068
text: Hyggja vit eftir hagtølunum, er talið av sjálvmorðum minkað nógv seinastu 20 árini. Hetta er gleðiligt. Tó kemur fram í sendingini hjá Frihedsbrevet, at løgreglan verður uppringd áleið tríggjar ferðir um mánaðin um støður, har fólk eru sjálvmorðshótt ella óttast fyri, at ein tey kenna er sjálvmorðshóttur. Talan er í flestu førum um ung fólk.
text: #000069
text: Hetta kemur ikki óvart á okkum í Sinnisbata, tí vit síggja hetta eisini í okkara kjatt-ráðgeving. Sinnisbati hevur síðani 2019 havt eina kjatt-ráðgeving við sjálvbodnum fakfólki, sum hevur havt opið 2 tímar hvørt kvøld. Flestu samrøðurnar snúgva seg um dapurleika, gleðisloysi og tungir tankar, meðan triðstørsta evnið er sjálvmorð, sjálvmorðsroynd og/ella sjálvmorðstankar. Í 2021 snúðu 19% av samrøðunum seg um sjálvmorð, sjálvmorðsroyndir og/ella sjálvmorðstankar, og í 2022 er talið økt til 27%. Tað eru flest ung undir 29 ár, ið brúka okkara ráðgeving.
text: #000070
text: Trupult at vita, hvar man skal venda sær
  Um tú ella ein, sum tú ert góður við er sálvmorðshóttur, ber til at fáa hjálp frá eitt nú kommunulækna ella vaktlæknanum á 1870. Eisini ber til at ringja til løgregluna, leita sær sálarfrøðiliga hjálp ella royna kjatt-ráðgevingina hjá Sinnisbata ella Tú & Eg-ráðgevingina hjá Barnabata á 116 111.
text: #000071
text: Tó er enn einki tilboð, ið er tøkt alt samdøgrið, har fólk, sum hava bráðfeingis tørv á sálarligari hjálp, kunnu venda sær. Í sendingini hjá Frihedsbrevet greiðir Heri Andreasen, leiðari á kanningardeildini hjá løgregluni, frá, at tað hevði verið betri, um atgongd var til sálarfrøðiliga professionella hjálp, sum kundi svara eini telefon alt samdøgnið.
text: #000072
text: Tað er umráðandi, at tey, sum eru sjálvmorðshótt, hava eitt nummar at ringja á, har tey vita, at tey kunnu fáa hjálpina teimum tørvar. Hetta eigur at vera væl upplýst og ómakaleyst. Fólk, ið stríðast sálarliga, hava ofta tørv á onkrum at tosa við og at fáa hjálp – eisini tá kommunulæknin ikki er tøkur.
text: #000073
text: Í Danmark hava tey m.a Livslinien, sum man kann venda sær til, um man er sjálvmorðshóttur. Við eini slíkari linju, kunnu fleiri sjálvmorðsroyndir fyribyrgjast.
text: #000074
text: Sinnisbati hevur varpað ljós á hendan tørvin aftur og aftur í áravís. Vit blivu tí ómetaliga glað, tá ið hetta loksins kom við í samgonguskjalið beint fyri jól í 2022.
text: #000075
text: Í samgonguskjalinum stendur: “Sálarligar og kropsligar sjúkur verða javnsettar. Økispsykiatriin verður styrkt og víðkað, og læknavaktin skal styrkjast til at kunna taka sær av fólki, ið brádliga gerast álvarsliga illa fyri sálarliga”.
text: #000076
text: Hendan tilbúgvingin átti fyri langari tíð síðani at verið sett í verk, og vit heita tí á almennu myndugleikarnar um at seta eina bráðfeingis tilbúgving á stovn alt fyri eitt. Við í hesi tilbúgvingini kann eitt tilboð um eina bráðfeingislinju verða knýtt uppí.
text: #000077
text: Hesar støður kunnu taka seg upp óvæntað, og tá er tørvur á bráðfeingishjálp. Tá er ikki tíð til at bíða, til kommunulæknin hevur opið aftur og møguliga verða vístur til Psykiatriska depilin ella bíða eftir tíð hjá sálarfrøðingi.
text: #000078
text: Best hevði sjálvandi verið at fyribyrgt at fólk gerast so illa fyri, at tey gerast sjálvmorðshótt. Tí eiga vit eisini at seta munandi meira inn við fyribyrging, enn vit gera í løtuni. Á henda hátt ber eisini til at fyribyrgja fleiri tungir tankar, psykiatriska viðgerð og innleggingar.
text: #000079
text: Sinnisbati meinar, at Headspace er eitt gott boð uppá eitt fyribyrgjandi tilboð. Royndirnar við Headspace í Danmark, Noregi og Íslandi eru ómetaliga góðar. Headspace er eitt stað, har ung kunnu koma inn og fáa ókeypis ráðgeving, og har grundsjónarmiðið er, at eingir trupulleikar eru ov stórir ella ov smáir. Tað er eitt tilboð har fleiri myndugleikar, kommunur, land og stovnar samstarva um fígging – og um at hjálpa teimum ungu í felag.
text: #000080
text: Súsanna Olsen forkvinna legði fram sína forkvinnufrágreiðing, har hon legði dent á virksemið í farna nevndarári. Tað hevur verið eitt virkið nevndarár við fleiri tiltøkum, átøkum og bókaútgávu. Harumframt kundi Sinnisbati hátíðarhalda 40 ára stovningardag. Súsanna rósti eisini nýggja ungmannafelagnum hjá Sinnisbata, Sinnisbati Ung, sum hevði stovnandi aðalfund í februar 2022. Tey hava verið sera virkin og sjónlig á ymisku miðlunum, og verið við til at varpa ljós á sálarheilsuna hjá ungum.
text: #000083
text: Í nevndini hjá Sinnisbata kunnu 7 nevndarlimir sita og í minsta lagi 2 tiltakslimir. Til aðalfundin stóðu 5 av 7 nevndarlimir fyri vali, og øll stillaðu uppaftur. Harafturat vóru tvey nýggj andlit, sum stillaðu upp.
text: #000084
text: Sinnisbati hevur altíð tørv á góðum kreftum, og eru heili 11 nevndar- og tiltakslimir í nýggju nevndini.
text: #000085
text: Á fyrsta nevndarfundi 7. mars skipaði nevndin seg soleiðis:
text: #000086
text: Nýggja nevndin er til reiðar at fara til verka til eitt nýtt og spennandi nevndarár, har nógv virksemi er á skránni.
text: #000088
text: Týsdagin 28. februar kl. 19.00 verður árligi aðalfundurin hjá Sinnisbata. Aðalfundurin verður hildin í hølunum hjá MEGD á Íslandsvegi 10C í Havn. Øll eru hjartaliga vælkomin.
  Áðrenn aðalfundin fara vit at hava tvey spennandi upplegg. Landsstýriskvinnan í heilsumálum, Margit Stórá, kemur at greiða okkum frá ætlanunum hjá landsstýrinum á psykiatriska økinum. Eftir hetta fer umboð frá sosialpsykiatriini í Almannaverkinum at greiða frá um teirra virksemi, og hvørji tilboð tey kunnu bjóða.
text: #000089
text: -Margit Stórá, landsstýriskvinna í heilsumálum
  – Aðalfundur, skrá sambært viðtøkum felagsins
text: #000090
text: Hevur tú hug at vera við í arbeiðinum at betra um korini hjá fólki við sálarsjúku og avvarðandi teirra, varpa ljós á sálarheilsu og skipa fyri tiltøkum og átøkum? Stilla so upp í nevndina hjá Sinnisbata.
text: #000091
text: Ynskir tú at stilla upp í nevndina og hevur spurningar hesum viðvíkjandi, ert tú vælkomin at venda tær til okkum á sinnisbati@sinnisbati.fo ella ringja á 597913.
text: #000092
text: Skjót hjálp er dupult hjálp
  Ókeypis sálarfrøðihjálp tikið ringasta trýstið hjá nógvum ungum
  Nýggjur leiðari á Sólteigi og Eysturstræti
  Tvingsil í Psykiatri: avbyrging og at missa sjálvræðið– søguligt baksýn
text: #000094
text: Lesarabrøv frá valevnum – val 2019
text: #000095